Tõnu Ojala
Tõnu Ojala (sündinud 7. veebruaril 1969) lõpetas 1987. aastal Keila 1. Keskkooli ja 1993. aastal Tallinna Tehnikaülikooli mehaanikateaduskonna aparaadiehituse erialal. Ta on ajakirja Tehnikamaailm peatoimetaja, varem on töötanud Äripäevas (algul reporterina, hiljem rubriigi- ja erilehtede toimetajana). Tehnikamaailma peatoimetajana juhib Eesti aasta auto žüriid ja oli aastaid Eesti aasta auto peakorraldaja. Esinenud autoalaste ettekannetega seminaridel ja konverentsidel. Koostanud raamatuid endise NSV Liidu autoajaloost: Uni(u)stuste autod (2013) ja Unistuste veokid (2019). 2022.aastal lisandus nendele album Ajalugu neljal rattal - Halingal tegutseva automuuseum Via Baltica ekspositsiooni põhjal.